सूत्रों के अनुसार सोशल मीडिया के जरिये लोगों से संवाद करने और उनकी समस्याओं के निदान के प्रभावी संचालन के लिए पीएमओ में जल्द ही एक छोटा दफ्तर बनाया जाएगा। प्रधानमंत्री की मीडिया टीम ट्विटर अकाउंट एट द रेट पीएमओइंडिया को लोगों से संवाद के लिए बेहतर बनाने की कोशिशों में जुटी है। हालांकि कहा जा रहा है सोशल मीडिया बहुत नया है इसलिए थोड़ा वक्‍त लोगों को इसे समझने में लगेगा। पीएमओ फेसबुक पर खाता खोलने की सम्भावनाएं भी तलाश रहा है। इस वक्त फेसबुक पर पीएमओ का खाता कुछ प्रशंसकों द्वारा चलाया जा रहा है, जो आधिकारिक नहीं है। जल्‍द ही आधिकारिक एकाउंट खोलने की तैयारी की जा रही है।